CELEX: 32018D0060
Language: et
Date: 2018-01-12 00:00:00
Title: Komisjoni rakendusotsus (EL) 2018/60, 12. jaanuar 2018, milles käsitletakse teatavaid ajutisi kaitsemeetmeid seoses sigade Aafrika katkuga Rumeenias (teatavaks tehtud numbri C(2018) 219 all) (EMPs kohaldatav tekst )

13.1.2018   
            
            
               ET
            
            
               Euroopa Liidu Teataja
            
            
               L 10/20
            
         KOMISJONI RAKENDUSOTSUS (EL) 2018/60,
   12. jaanuar 2018,
   milles käsitletakse teatavaid ajutisi kaitsemeetmeid seoses sigade Aafrika katkuga Rumeenias
   
      
         (teatavaks tehtud numbri C(2018) 219 all)
      
   
   (Ainult rumeeniakeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 3,
   ning arvestades järgmist:
   
               (1)
            
            
               Sigade Aafrika katk on kodu- ja uluksigade populatsioone kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
            
         
               (2)
            
            
               Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
            
         
               (3)
            
            
               Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artikliga 9 on kõnealuse taudi puhangute korral ette nähtud kehtestada ohustatud tsoonid ja järelevalvetsoonid, kus kohaldatakse direktiivi artiklites 10 ja 11 osutatud meetmeid.
            
         
               (4)
            
            
               Rumeenia teatas komisjonile, milline on praegu olukord tema territooriumil seoses sigade Aafrika katkuga, ning kehtestas direktiivi 2002/60/EÜ artikli 9 kohaselt ohustatud tsoonid ja järelevalvetsoonid, milles kohaldatakse kõnealuse direktiivi artiklite 10 ja 11 kohaseid meetmeid.
            
         
               (5)
            
            
               Et ära hoida tarbetuid häireid liidusiseses kaubanduses ning ohtu, et kolmandad riigid võivad kehtestada põhjendamatuid kaubandustõkkeid, on vaja määratleda liidu tasandil koostöös Rumeeniaga sigade Aafrika katku kaitse- ja järelevalvetsoonid selles liikmesriigis.
            
         
               (6)
            
            
               Järelikult tuleks kuni alalise taime-, looma-, toidu- ja söödakomitee järgmise koosolekuni käesoleva otsuse lisas kehtestada Rumeenias ohustatud tsoonidena ja järelevalvetsoonidena määratletud piirkonnad ning sellise piirkondliku jaotuse kehtivusaeg.
            
         
               (7)
            
            
               Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
            
         ON VASTU VÕTNUD KÄESOLEVA OTSUSE:
   Artikkel 1
   Rumeenia tagab, et vastavalt direktiivi 2002/60/EÜ artiklile 9 kehtestatud ohustatud tsoonid ja järelevalvetsoonid hõlmavad vähemalt käesoleva otsuse lisas ohustatud tsoonidena ja järelevalvetsoonidena loetletud piirkondi.
   Artikkel 2
   Käesolevat otsust kohaldatakse kuni 31. märtsini 2018.
   Artikkel 3
   Käesolev otsus on adresseeritud Rumeeniale.
   
      Brüssel, 12. jaanuar 2018
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
   
      LISA
      
                  Rumeenia
               
               
                  Artiklis 1 osutatud piirkonnad
               
               
                  Kohaldamise lõppkuupäev
               
            
                  Ohustatud tsoon
               
               
                  Micula locality, Micula commune
                  Micula Noua locality, Micula commune
               
               
                  31. märts 2018
               
            
                  Järelevalvetsoon
               
               
                  Cidreag locality, Halmeu commune
                  Porumbesti locality, Halmeu commune
                  Halmeu locality
                  Dorobolt locality, Halmeu commune
                  Mesteacan locality, Halmeu commune
                  Turulung locality, Turulung commune
                  Draguseni locality, Turulung commune
                  Agris locality, Agris commune
                  Ciuperceni locality, Agris commune
                  Dumbrava locality, Livada commune
                  Vanatoresti locality, Odoreu commune
                  Botiz locality, Odoreu commune
                  Lazuri locality, Lazuri commune
                  Noroieni locality, Lazuri commune
                  Peles locality, Lazuri commune
                  Pelisor locality, Lazuri commune
                  Nisipeni locality, Lazuri commune
                  Bercu locality, Lazuri commune
                  Bercu Nou locality, Micula commune
               
               
                  31. märts 2018